Naomh Brí

Ban-ab ba ea Naomh Brí () (fl. 6ú haois). Tugtar ómós di mar an té a bhunaigh clochar Uachtair Aird in Ard Cloch i gContae Bhaile Átha Cliath.

 A saol 
Sa chúigiú beatha Laidine de Bhríd (Vita Quinta S. Brigidae) deirtear go raibh cónaí ar Bhrí i gCúige Laighean agus gur bhan-ab í.Vita Quinta S. Brigidae, cap xlv xlvi, lch 578. 

In Bethu Brigde (“Beatha Bhríde”) deirtear go raibh aithne ag Bríd agus ag Brí ar a chéile:

Uair amháin chuaigh Bríd ar cuairt chun óighe eile .i. Brí iníon Chonghaile a rinne a lán feart. Agus nuair a bhí siad ag déanamh a bproinne .i. Bríd lena hógha, d’fhéach Bríd i lár na proinne, agus dúirt leis an ógh eile [Brí], “Tabhair cros thar d’aghaidh agus thar do shúile go bhfeicfidh tú cad a fheicimse”. Ansin chonaic an ógh eile an Diabhal i dtaobh na méise agus a cheann síos agus a chosa suas, a thoit agus a lasair as a chraos agus as a shróna amuigh. [...] “Inis dúinn,” a dúirt Bríd leis an deamhan, “cén fáth a tháinig tú chugainne inár gcailleacha?” “Ógh eile atá ann,” a dúirt an deamhan, “duine atá i do chuideachta.” Dúirt Bríd leis an ógh sin: “Tabhair cros Dé thar do shúile,” agus chonaic an ógh láithreach an torathar gránna sin, agus ghabh uamhan mór an ógh ó chonaic sí an deamhan.Fechtus do-chuaid Brigit do thorruma araile óige .i. Brigit ingen Conghaile do-gnid ferta h-ile. & in tan batar ic praind .i. Brigit cona h-ógaib ro thairis Brigit im medon na prainde. & dixit fri araile n-óig: “Tabair croiss Crist tar h-agaid & tar dho shúilib co fhaicera-so an at-cíu-sa.” Conid annsin it-chonnairc in óg in Sattan i toeb na mési ocus a chend sís & a chossa suas, a dé & a lassar as a craess & as a sronaib sechtair. [...] Dixit Brigit fria demon: “Cid dia tanacaise chucainde in ar caillechu?” “Araile óg craibdech fil sund’, or demon. “& isna comitechta túsa.” Dixit Brigit frisin óig: “Tabair cross Crist dar do súilib.” & it-connairc in óg fo chétoir in torathor grana h-i-sin. & ro gab oman mor in óg o 't-chonnairc in demon. Bethu Brigte: Corpus of Electronic Texts Edition: G201002, https://celt.ucc.ie/published/G201002/index.html

Deir an scéal go ndearna an bhean úd aithrí agus gur díbríodh an deamhan. 

 Comhainmneacha 
Meastar uaireanta gur mar a chéile iad Brí féin, Naomh Bríd Chill Dara, iníon Dhufaigh (1 Feabhra),Kildare Archaeological Society Journal. Volume I: lch 84., Bríd iníon Dhomma (7 Feabhra 41),Canon John O'Hanlon: Lives of the Irish Saints : with special festivals, and the commemorations of holy persons (Volume 2), lch 398 agus Bríd iníon Neamhain, bean a raibh baint aici le Cill Dara agus a chomórtar ar an 9 Márta.Canon John O'Hanlon: Lives of the Irish Saints : with special festivals, and the commemorations of holy persons (Volume 3), lch 276  

Tá a lán naomh a bhfuil Bríd orthu le fáil i bhFéilire Dhún na nGall. Féilire Dhún na nGall / The martyrology of Donegal; (Mícheál Ó Cléirigh, 1575–1643. Eagarthóirí eagrán 1861: Seán Ó Donnabháin 1809–1861; James Henthorn Todd 1805–1869; William Reeves 1815–1892; 1864) Orthu sin tá Bríd iníon Dhíomáin (21 Bealtaine, lch 135), Bríd iníon Léinín (a bhfuil baint aici le Cill Iníon Léinín agus a chomórtar ar an 6 Márta, lch 69), Bríd Chill Mhúine (12 Samhain, lch 307) agus Brí Chairbre (7 Eanáir, lch 9).  

Comórtar Brí ar an 21 Eanáir.Canon John O'Hanlon: Lives of the Irish Saints : with special festivals, and the commemorations of holy persons (Volume 1) lch 390

 Tagairtí 

Catagóir:Daoine a rugadh sa 6ú haois
Catagóir:An Mheánaois in Éirinn
Catagóir:An Mheánaois Luath
Catagóir:Ban-naoimh na hÉireann
Catagóir:Caitlicigh
Catagóir:Daoine na Meánaoise
Catagóir:Mná rialta